শ্বেতা বসু প্রসাদ
শ্বেতা বসু প্রসাদ (জন্ম: ১১ জানুয়ারি ১৯৯১) হলেন একজন ভারতীয় চলচ্চিত্র অভিনেত্রী। তিনি হিন্দি চলচ্চিত্র এবং টেলিভিশন ধারাবাহিকে শিশু অভিনেত্রী হিসাবে অভিনয় জগতে পদার্পণ করেন এবং বাংলা, তেলুগু এবং তামিল চলচ্চিত্রে মুখ্য ভূমিকায় অভিনয় করেছেন। ২০০২ সালে মাকড়ি চলচ্চিত্রে অভিনয়ের জন্য তিনি "সেরা শিশুশিল্পী" বিভাগে জাতীয় চলচ্চিত্র পুরস্কার অর্জন করেছিলেন।